Ilyen egyszerű saját parfümöt készíteni! Íme a recept - Filantropikum.com
Kezdőlap Otthon Ilyen egyszerű saját parfümöt készíteni! Íme a recept
Ilyen egyszerű saját parfümöt készíteni! Íme a recept
Egyre népszerűbbek a házi készítésű szépségápolási termékek, szappanok, dezodorok, samponok, illatosítók, mert ezekben a készítőjük megbízik, ugyanis nem tartalmaznak mesterségek vegyszereket, káros kemikáliákat.
Saját, egyedi illatunk is lehet, ha a következő receptet kipróbáljuk. A finom, házi gyártású parfüm ajándéknak is tökéletes.
– méhviaszra
– mandulaolajra, de használhatunk bio alapolajat is, mint jojóba-, vagy olívaolaj
– bio illóolajra, például levendula, vanília
– kis tároló üvegcsére
Az első lépés: a méhviaszt és az alapolajat egyforma arányában használjuk fel, például két evőkanál méhviaszhoz adjunk hozzá ugyanennyi mandulaolajat. Ha túl vastagnak találjuk a keveréket, akkor olajjal kell hígítani.
A második lépés: egy kis külön edénybe töltsünk kevés alapolajat, adjunk hozzá pár csepp illóolajat, és szagoljunk bele, hogy tetszik-e az illat, esetleg túl gyenge, vagy túl erős.
Harmadik lépés: egy fazékba tegyünk oda vizet melegedni, rá egy másik edényt, amelyben gőz felett megolvasztjuk majd a méhviaszt. Adjuk hozzá a két evőkanál alapolajat, és körülbelül 15–20 csepp illóolajat. Jól keverjük össze.
Negyedik lépés: ha a házi parfümünk szépen összeállt, akkor hagyjuk kissé kihűlni, és töltsük bele a kis üvegünkbe. Használhatjuk is.